172 66 



III. Aërogenes-lignende Bakterier, 



Med Navnet Bac. aërogenes har man som bekendt efter Escherich betegnet en 

 Gruppe Bakterier, der staar Colibacillerne meget nær. De vigtigste Skelnemærker 

 skal være, at Aërogenesbacillerne er ganske ubevægelige; de skal paa Gelatine vokse 

 i kredsrunde, lialvkugleformige (hvælvede), porcellænshvide Kolonier, der er af en 

 stærkt slimet-fugtig Beskaffenhed; endvidere skal disse Baciller ved Sukkergæringen 

 give en langt kraftigere Luftudvikling end Colibacillerne. Imidlertid er Grænsen 

 mellem Coli- og Aërogenesbacillerne utvivlsomt ikke skarp, og de nævnte Skelne- 

 mærker er niaaske heller ikke konstante; saaledes viste C. O.Jensen, at Escherich's 

 Originalslaninie i Virkeligheden er en bevægelig Bacil, der er forsynet med et 

 ringe Antal Svingtraade. Sandsynligvis forekommer der ogsaa Mellemformer mellem 

 Coli- og Aërogenesbacillerne. 



Ligesom Colibacillerne er Aërogenesbacillerne i fremtrædende Grad Tarm- 

 bakteriei-, der ofte er paavist som Saprofyter i Tarmen hos Mennesket og hos flere 

 Dyr; imidlertid kan de ogsaa forekomme som pathogène Former, der er fundet som 

 Aarsag til forskelligartede Lidelser (Tarminfektioner, Cystiter, Mastitis o. fl.). Hos 

 Kalve er de af C. O. Jensen fundet som Aarsag lil Tarmbetændelse med paafolgende 

 Septikæmi, som i alt væsentligt giver Anledning til lignende Forandringer, som vi 

 finder ved Colibacillosen. Som nævnt Side 10 har vi blandt de undersøgte Coli- 

 stammer haft 9 Stammer, der ved deres Voksemaade paa Gelatine i høj Grad har 

 mindet om Aërogenesbaciller; men da disse Stammer paa andre Omraader (Be- 

 vægelighed, Gæringsevnc, Agglutination) har sluttet sig ganske til typiske Coliformer, 

 har vi ikke sondret dem ud fra disse. Imidlertid træffer vi ikke sjælden hos spæde 

 Kah'e Tarminfeklioner, der afviger betydelig fra den typiske Kalvediarrhoe, derved 

 at de ikke giver Anledning til Septikæmi. Forandringerne indskrænker sig til en 

 mere eller mindre heftig Enteritis og i Beglen nogen Affektion af Tarmens Lymfe- 

 glandler; derimod findes andre Organer uforandrede, og Bakterier træffes kun i 

 Tarmen og i de tilhørende Glandler. Undertiden kan det ved disse Tilfælde 

 dreje sig om typiske Colibaciller; men i langt de fleste Tilfælde træffer man en fra 

 de typiske Colibaciller let kendelig Form. Denne er saaledes stedse ubevægelig 

 (Spørgsmaalet om Svingtraade er dog ikke undersøgt); paa Gelatine vokser den 

 ganske som Aërogenesbacillerne angives at vokse (store, runde, hvide, slimede Kolo- 

 nier), og endvidere adskiller den sig fra alle de undersøgte Coliformer 

 ved sit Forhold overfor Rhamnose, idet den først forgærer denne Sukkerart 

 efter længere Tids Forløb — paa fast Substrat under Dannelsen af lignende „Knop- 

 per", som er beskrevet hos en Række andre Bakterier, almindeligvis under Beteg- 

 nelsen „Mutation". For den her omhandlede Bakteries Vedkommende sker „Muta- 

 tionen" overfor Rhamnose (Afspaltningen af de rhaninoseforgærende Celler) først 

 temmelig sent; paa fast Substrat (Rhamnose-Fuchsin-Agar) fremkommer „Knopperne" 

 først efter 14 Dage — 1 Maaneds Forløb. I serologisk Henseende er denne Bakterie 



